דייט עם מישהו ממשפחת המלוכה מעולם לא היה נחשק יותר: אחרי שהנסיך הארי הביע התעניינות בבר רפאלי שלנו, עכשיו גם פיפה מידלטון מקבלת תשומת לב גברית מכיוון לא צפוי: מג'סטין טימברלייק.
הזמר הסקסואלי בן ה-30, שרק בחודש יולי האחרון התקמבק אל האקסית ג'סיקה ביל, התראיין למגזין הגברים "אסקוויר" וסיפר על חיבתו לבנות משפחת המלוכה: "כל הגברים האמריקאים מעריצים גדולים של פיפה", הוא אמר. וגם לאחות השנייה יש לו רגשות חמים: "אנחנו אוהבים את המידלטוניות ממש! בעצם, נראה לי שאני כבר מתחיל להישמע סליזי, אני אעצור עם זה פה". למה? תמשיך, תמשיך.
לצערו של ג'סטין, שידוך כזה פשוט בלתי אפשרי כרגע. כאמור, הוא וג'סיקה ביל נמצאים כרגע בעיצומו של קאמבק אחרי ארבעה חודשי נתק, וגם פיפה (27) חזרה לזרועות האקס שלה - בחור בשם אלכס לודון שהוא גם ברוקר, גם שחקן קריקט וגם הגבר הכי שנוא על ידי גברברי אנגליה שרוצים את האחות הכי מפורסמת לעצמם.
וואלה! סלבס גם דלוקה על פיפה, אבל מוכנה להסתפק בג'סטין.